b'\n_START_ARTICLE_\nBazilika sv. Petra, Vatikan\n_START_SECTION_\nGradnja rimskih bazilik\n_START_PARAGRAPH_\nKo je cesar Konstantin 312 osvojil Rim, je podaril Melkijadu Lateransko pala\xc4\x8do - cesarsko rezidenco -, kjer je Silverster za\xc4\x8del graditi cerkev, baziliko svetega Janeza v Lateranu. Na njegovo pobudo je za\xc4\x8del cesar Konstantin graditi na Vatikanskem gri\xc4\x8du nad grobom apostola Petra baziliko svetega Petra na mestu nekdanjega poganskega Apolonovega sveti\xc5\xa1\xc4\x8da, kakor tudi baziliko apostola Pavla. _NEWLINE_Gradnja sedanje bazilike se je za\xc4\x8dela 18. aprila 1506 in je trajala do leta 1626.\n_START_SECTION_\nGlavna cerkev kr\xc5\xa1\xc4\x8danstva\n_START_PARAGRAPH_\n\xc4\x8ceprav vatikanska bazilika ni uraden pape\xc5\xbeev sede\xc5\xbe kot sede\xc5\xbe rimskega \xc5\xa1kofa (to je Lateranska bazilika), je gotovo njegova glavna cerkev in v njej se odvija ve\xc4\x8dina pape\xc5\xa1kih ceremonij. Med drugim so vzrok velikost, lokacija in bli\xc5\xbeina pape\xc5\xa1ke rezidence.\n_START_SECTION_\n"Cathedra Petri"\n_START_PARAGRAPH_\nV baziliki je shranjena tudi relikvija sede\xc5\xbea apostola Petra. Ta sede\xc5\xbe, imenovan tudi Cathedra Petri, je sve\xc4\x8dan \xc5\xa1kofovski stol (katedra), od koder je pape\xc5\xbe izvajal svojo slu\xc5\xbebo. Do danes so ohranjeni le drobci originalnega stola, vzidani v oltar, \xc5\xa1e vedno pa se za izvajanje pape\xc5\xa1ke oblasti uporablja izraz ex cathedra - s (Petrovega) stola. Kod dogma je bil ta \xc4\x8dlanek katoli\xc5\xa1ke vere razgla\xc5\xa1en na Prvem vatikanskem vesoljnem cerkvenem zboru._NEWLINE_"Stol svetega Petra" je bronasta relikvija v obliki stola, ki nosi prestol apostola Petra. Stol je veliko ve\xc4\x8dji od obi\xc4\x8dajnega. Ta stol je bogato okra\xc5\xa1en z reljefi in zlatimi listi. _NEWLINE_"Gloria", ki obdaja okroglo okno, je skulptura sestavljena iz oblakov in son\xc4\x8dnih \xc5\xbearkov, ki jih obdajajo angeli; vse je pokrito z bogato pozla\xc4\x8denimi listi. Do Drugega vatikanskega vesoljnega cerkvenega zbora je pape\xc5\xbe opravljal beatifikacijo  in kanonizacijo v cerkvi svetega Petra; ob razglasitvi so spustili zaveso s svetnikove slike, ki je visela v Berninijevi gloriji.'